ધાનેરા પૂરનું પાણી ફરીવળતા લોકો પાયમાલ બની ગયા છે, લોકોના ઘર સહીત ઘર વખરીનો સામાન પણ પાણીમાં તણાઈ જવા પામ્યા છે લોકો સહીત અસંખ્ય પશુઓ પણ મોતને ભેટ્યા છે ત્યારે ગુજરાતના મુખ્યમંત્રી વિજયભાઈ રૂપાણી અને આરોગ્ય મંત્રી શંકરભાઇ ચૌધરી તાત્કાલિક ધાનેરા દોડી આવ્યા અને લોકોને જીવન જીવવા માટે એક સહાય રૂપે ઉત્સાહ આપ્યો અને કહ્યું કે ધાનેરામાં તાત્કાલિક સહાય આપવામાં આવશે અને સહાય એવી રીતે આપવામાં આવશે કે સાચો રહી ન જાય અને ખોટો લઈ ન જાય પરંતુ અહીંયા તો જાણે કૈક અવળી જ ગંગા જોવા મળી રહી છે કે સાચા લોકો સુધી હજુ સુધી સહાય નથી પહોંચી અને ખોટા લોકો સહાય લઇ ગયા છે, ધાનેરામાં પરિવારનું સમગ્ર ઘર ધરાશય થયું છે ઘરમાં કશું જ બચ્યું નથી અને પરિવાર નિરાધાર બની ગયો છે પરંતુ હજુ સુધી આ પરિવાર સુધી નથી તો પહોંચી સહાય કે નથી પહોંચી કેશડોલ ધાનેરામાં સાચા પૂરગ્રસ્તો ધ્વારા તંત્રને વારંવાર રજૂઆત કરવા છતાં પણ તંત્રના અધિકારીઓ લોકો સુધી સહાય નથી પહોંચાડતા લોકોના ઘરમાં પૂરના પાણી ઘુસી ગયા તમામ માલ સામગ્રી પાણીમાં તણાઈ ગઈ ત્યારે સહાય માટે તંત્રના અધિકારી લોકો પાસે ડોક્યુમેન્ટ માંગે છે લોકો પાસે કશું જ બચ્યું નથી તો ડોક્યુમેન્ટ ક્યાંથી બચ્યા હશે તે પણ એક મોટો સવાલ છે